CAIET DE SARCINI

**SERVICII DE ORGANIZARE**

**TABERE DE VARĂ TEMATICE**

**Cod CPV: 79952000-2**

Director,

Gabriela Alina Andrei

**CAIET DE SARCINI**

**Servicii de organizare TABERE DE VARĂ TEMATICE**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

1.1. Beneficiar /Autoritate contractantă: **Centrul pentru Tineret al Municipiului Bucureşti**

1.2. Date despre beneficiar: Sediu: Municipiul București, Calea Victoriei nr. 126, sector 1; **Adresa de corespondență: Municipiul București, Bdul. Regina Elisabeta nr. 47, sector 5, etaj 2, camera 230.**

1.3 Sursa de finanțare a achiziției : Bugetul de stat

1.4.Valoarea totală estimată a contractului/lor: 3.300.000 lei la care se adaugă TVA.

**LOTUL I – Servicii de organizare tabere tematice de vară în Stațiunea NEPTUN, JUDEȚUL CONSTANȚA – 1.125.000 lei la care se adaugă TVA**

**LOTUL II – Servicii de organizare tabere tematice de vară în Stațiunea EFORIE NORD, JUDEȚUL CONSTANȚA - 855.000 lei la care se adaugă TVA**

**LOTUL III – Servicii de organizare tabere tematice de vară în Stațiunea EFORIE SUD, JUDEȚUL CONSTANȚA -150.000 lei la care se adaugă TVA**

**LOTUL IV – Servicii de organizare tabere tematice de vară în Stațiunea VENUS, JUDEȚUL CONSTANȚA – 450.000 lei la care se adaugă TVA**

**LOTUL V – Servicii de organizare tabere tematice de vară în Stațiunea OLIMP, JUDEȚUL CONSTANȚA - 450.000 lei la care se adaugă TVA**

**LOTUL VI – Servicii de organizare tabere tematice de vară în Stațiunea COSTINEȘTI, JUDEȚUL CONSTANȚA – 180.000 lei la care se adaugă TVA**

**LOTUL VII – Servicii de organizare tabere tematice de vară în orașul CONSTANȚA, JUDEȚUL CONSTANȚA – 90.000 lei la care se adaugă TVA.**

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii şi termene precise care să conducă la crearea unor tabere tematice , pe litoralul Mării Negre, având ca principal obiectiv desfășurarea de activități de tip școală de vară tematică pentru studenții și tinerii de pe raza Municipiului București.

**3. OBIECTUL CONTRACTULUI**

Centrul pentru Tineret al Municipiului Bucureşti dorește achiziționarea de servicii de organizare tabere tematice de vară pentru 2.200 de tineri, astfel :

**LOTUL I – Servicii de organizare tabere tematice de vară în Stațiunea NEPTUN, JUDEȚUL CONSTANȚA**

* **Seria 1 – perioada 19.06.2017 – 25.06.2017 – 300 de persoane;**
* **Seria 2 – perioada 02.07.2017 – 09.07.2017 – 150 de persoane;**
* **Seria 3 – perioada 09.07.2017 – 15.07.2017 – 150 de persoane;**
* **Seria 4 – perioada 15.07.2017 – 21.07.2017 – 150 de persoane.**

**LOTUL II – Servicii de organizare tabere tematice de vară în Stațiunea EFORIE NORD, JUDEȚUL CONSTANȚA**

* **Seria 5 – perioada 02.07.2017 – 09.07.2017 – 190 de persoane;**
* **Seria 6 – perioada 09.07.2017 – 15.07.2017 – 190 de persoane;**
* **Seria 7 – perioada 15.07.2017 – 21.07.2017 – 190 de persoane.**

**LOTUL III – Servicii de organizare tabere tematice de vară în Stațiunea EFORIE SUD, JUDEȚUL CONSTANȚA**

* **Seria 8 – perioada 02.07.2017 – 09.07.2017 – 100 de persoane.**

**LOTUL IV – Servicii de organizare tabere tematice de vară în Stațiunea VENUS, JUDEȚUL CONSTANȚA**

* **Seria 9 – perioada 02.07.2017 – 09.07.2017 – 100 de persoane;**
* **Seria 10 – perioada 09.07.2017 – 15.07.2017 – 100 de persoane;**
* **Seria 11 – perioada 15.07.2017 – 21.07.2017 – 100 de persoane.**

**LOTUL V – Servicii de organizare tabere tematice de vară în Stațiunea OLIMP, JUDEȚUL CONSTANȚA**

* **Seria 12 – perioada 02.07.2017 – 09.07.2017 – 100 de persoane;**
* **Seria 13 – perioada 09.07.2017 – 15.07.2017 – 100 de persoane;**
* **Seria 14 – perioada 15.07.2017 – 21.07.2017 – 100 de persoane.**

**LOTUL VI – Servicii de organizare tabere tematice de vară în Stațiunea COSTINEȘTI, JUDEȚUL CONSTANȚA**

* **Seria 15 – perioada 02.07.2017 – 09.07.2017 – 40 de persoane;**
* **Seria 16 – perioada 09.07.2017 – 15.07.2017 – 40 de persoane;**
* **Seria 17 – perioada 15.07.2017 – 21.07.2017 – 40 de persoane.**

**LOTUL VII – Servicii de organizare tabere tematice de vară în orașul CONSTANȚA, JUDEȚUL CONSTANȚA**

* **Seria 18 – perioada 02.07.2017 – 09.07.2017 – 24 de persoane;**
* **Seria 19 – perioada 09.07.2017 – 15.07.2017 – 24 de persoane;**
* **Seria 20 – perioada 15.07.2017 – 21.07.2017 – 12 de persoane.**

**4. Pentru fiecare dintre loturi, serviciile de organizare tabere tematice de vară, trebuie să îndeplinească obligatoriu următorele specificații, astfel:**

**a)Servicii de cazare** –a tinerilor și studenților pe parcursul a câte 6 nopți. Vor fi un număr de 20 serii de tineri, care se vor caza începând cu data de 19.06.2017.

Cazarea se va realiza în regim de 2\* sau 3\*, în camere duble, spatioase, în care se vor caza câte 2 persoane (nu se acceptă pat matrimonial), în condiții optime și egale din punct de vedere al confortului pentru toate persoanele acomodate, fiecărui tânăr fiindu-i alocat un spațiu necesar pentru lucrurile personale în dulap și noptieră.

Camera va avea grup sanitar propriu, dotat corespunzător, va avea televizor și aer condiționat. În camere se va realiza zilnic curăţenia şi dezinfectarea grupurilor sanitare. Schimbarea lenjeriei şi a prosoapelor se va realiza la începutul fiecărei serii. Program de apă caldă și rece non-stop.

La sfârșitul fiecărei serii, operatorul economic va pune la dispoziția achizitorului diagrama de cazare, care va cuprinde datele de identificare ale fiecărui participant (nume, prenume, cod numeric personal, număr cameră). Fiecare persoană va semna pe diagrama de cazare. La sfârșitul diagramei, operatorul economic va semna și ștampila, certificând validitatea datelor.

**b)Servicii de restaurant şi de servire a mâncării –** Operatorul economic va asigura pentru toți participanții, toate mesele, respectiv : mic dejun, dejun și cină.

Se va prezenta oferta de meniu care va conţine mic dejun, dejun şi cină, obligatoriu în mai multe variante: gustări reci, gustări calde, supe, ciorbe, mâncare gătită, preparate din carne, garnituri, salate, desert, răcoritoare, apă minerală şi plată;

Se vor depune câte 6 (șase) variante de meniu, pentru fiecare lot în parte, câte o variantă completă de meniu, pentru fiecare zi.

Capacitatea restaurantului unde se va servi masa va fi direct proporțională cu numărul de persoane care se cazează ; vor fi asigurate locurile în restaurant astfel încât să nu existe timp de aşteptare pentru ocuparea unui loc la masă.

Programul de servire a celor 3 mese va fi flexibil, în intervalul orar 8:00 – 22:00.

**c)Servicii de închiriere săli conferințe** - Pe parcursul celor 7 zile, în intervalul orar 09.00-16.00, se va pune la dispoziția achizitorului o sală de conferințe, în incinta hotelului, în vederea desfășurării activităților de formare in-door. Sala va avea capacitate direct proporțională cu numărul de persoane cazate în respectivul hotel, va fi dotată cu mese și scaune pentru toți participanții, internet, ecran proiecție, videoproiector, flipchart, aer condiționat.

**Plata se va face în contul de trezorerie al prestatorului şi numai în funcţie de numărul efectiv de participanţi care au beneficiat de serviciile de cazare si de servire a mâncării, fara perceperea unor taxe de rezervare.**

Plata se va face numai pentru numarul de persoane cazate efectiv conform **documentelor justificative** anexate facturii emise , respectiv:

* Diagrama semnata si stampilata de prestator și/sau fisele individuale de anunțare a sosirii și plecării (copii conforme cu originalul, semnate si stampilate)
* Diagrama pentru servicii de cazare
* Pontajul pentru serviciile de servire a mesei.

**5. Indicatori și rezultate**

Ofertantul trebuie să demonstreze că poate să asigure, cu operativitate, servicii de bună calitate precizând că are capacitatea soluţionării tuturor solicitărilor de cazare și servire a mâncării, conform cerintelor din prezentul Caiet de sarcini.

În cazul în care ofertantul câştigător nu poate rezolva solicitarea primită cu privire la furnizarea de servicii, achizitorul îşi rezervă dreptul de a achiziţiona aceste servicii de la alţi furnizori. În această situaţie, ofertantul câştigător va suporta valoarea prejudiciului creat, respectiv diferenţa dintre valoarea platită altui furnizor şi valoarea prevazută în contractul de achiziţie publică.

Asumarea obligaţiei de a întocmi şi de a păstra documentaţia privind operaţiunile şi evidenţele primare şi financiar-contabile, care se referă la relaţia cu autoritatea contractantă, separat de cele ale altor contractanţi; întreaga documentaţie va fi pusă la dispoziţia achizitorului, la cererea acestuia.

**Pe durata perioadei de evaluare a ofertelor, reprezentanţii autorităţii contractante vor avea acces în unităţile de cazare pentru verificarea respectării condiţiilor igienico-sanitare şi a facilităţilor oferite de unitatea de cazare în concordanţă cu criteriile acordării categoriei solicitate și cu oferta depusă.**

Criteriul de atribuire care urmează să se aplice pentru atribuirea contractului este **preţul cel mai scăzut.**